stanford-oval/wikipedia huggingface dataset:
Cordiaceae
Tuntomerkit

Heimon kasvit ovat puuvartisia, toisinaan liaaneja. Melko usein kaarna on kuituista ja haavat muuttavat väriään ilman vaikutuksesta (oksidoituminen). Hennoimmat oksat ovat väriltään vaaleita, lähes valkoisia. Kukinnoissa ei tavallisesti ole kukkia tukevia suomuja ja kukinto on viuhkomainen, harvoin lähes dikaasio eli kaksihaarainen viuhko. Kukissa esiintyy joskus heterostyliaa eli vartaloiden erimittaisuutta. Verhiö säilyy hedelmäasteelle asti ja suurenee. Teriö on nuppuasennossa tavallisesti kiertynyt eli kontortti. Vartalot haarautuvat kahdesti tai harvemmin kerran, luotit ovat pistemäisiä tai pallomaisia. Siemenaiheet ovat suorasuuntaisia. Luumarjassa on tavallisimmin yksi kivi, joskus kaksi tai neljä. Kromosomiluku on n = 9, 14–16, 19.
Länsiafrikkalainen yksi- tai kaksilajinen Hoplestigma on kausivihanta puu, jonka silmut ovat suomullisia. Verhiö on yhdislehtinen ja hajoaa epäsäännöllisiin liuskoihin. Terälehtiä on 11–14, ne ovat tyvestään kasvaneet yhteen. Heteitä on 20–35, ja ne kiinnittyvät teriön tyveen. Pitkät vartalon haarat taipuvat ensin ulos, sitten sisäänpäin, ja niiden päissä on U:n muotoiset luotit.
Levinneisyys

Karhepuukasvit ovat trooppisia, ja niitä kasvaa erityisesti Etelä-Amerikassa.
Luokittelu

Karhepuukasvien läheisin sukulainen on eeretiakasvien (Ehretiaceae) heimo. Niiden muodostamaa evoluutiopuun haaraa luonnehtivat hammas- tai ehytlaitaiset lehtilavat ja usein hedelmänä luumarja. Lisäksi on joitakin heteenponnen ja siemenaiheen anatomisia piirteitä.
Heimossa on kolme sukua ja 330 lajia. Suvuista kaksi on runsaslajisia: karhepuita (Cordia) on ainakin 200, suvussa Varronia on 100 lajia. Kolmas suku on Hoplestigma. Näiden lisäksi heimoon kuuluu vielä mahdollisesti neljäntenä suku Coldenia.
Aiheesta muualla

Suomen Lajitietokeskus: Karhepuukasvit – Cordiaceae
Varronia globosa
DMX (valaistus)

DMX 512 -protokollaa käyttävä LED-valaisin.
DMX 512 (Digital MultipleX) on valaistustekniikassa käytettävä digitaalinen sarjaprotokolla. Se on lähes kokonaan korvannut vanhan analogisen ohjausprotokollan, joka perustui 0–10 voltin jännitevaihteluun. Digitaalisuus on myös mahdollistanut kokonaan uusia käyttötapoja muun muassa liikkuvien valonheittimien ohjaamiseen perinteisten himmentimien lisäksi. DMX 512 -protokollasta on myös olemassa paranneltu versio, RDM, joka mahdollistaa myös laitteiden tilatietojen kyselyn ja vastaanottamisen.
DMX 512 -protokollassa on yhdessä osoiteavaruudessa 512 kappaletta 8-bittisiä kanavia. 8 bittiä pystyy kuitenkin esittämään vain 256 arvoa, ja jotkut toiminnot, kuten liikkuvien valonheittimien kääntyminen eli panorointi ja tilttaaminen, vaativat suurempaa tarkkuutta. Tällöin on mahdollista yhdistää kaksi DMX-kanavaa yhdeksi 16-bittiseksi kanavaksi, jolloin käytettävissä on 65 536 eri arvoa tälle kanavalle.
Kukin ohjattava laite käyttää yhden tai useampia DMX-kanavia. Esimerkiksi himmentimissä tyypillisesti jokaista himmenninkanavaa ohjataan suoraviivaisesti yhdellä DMX-kanavalla. Liikkuvissa valonheittimissä puolestaan kukin toiminto vaatii oman kanavansa: yksi kanava valon intensiteetille, toinen värille, kolmas x-suunnan liikkeelle ja niin edelleen. Ammattilaislaitteissa kanavien määrä voi olla jopa kymmeniä, ja esimerkiksi valon värin muodostamiseen voidaan tarvita jopa kuusi kanavaa, mikäli laite käyttää 16-bittistä CMY-värinmuodostusta.
Jokaisella DMX-laitteella on osoite, joka määrittää laitteen käyttämien DMX-kanavien ensimmäisen kanavan. Esimerkiksi valaisin, joka vie 20 kanavaa ja jolla on osoite 101, käyttää kanavat 101–120. Useampi laite voi käyttää samoja kanavia, jolloin ne luonnollisesti toimivat identtisesti. Itse osoitteen määrittelemiseen on erilaisia ratkaisuja, joista yleisimpiä ovat fyysiset dip- ja kiertokytkimet sekä digitaaliset numeronäytöt.
DMX:n kanssa käytetään 5-napaista XLR-liitintä, joskaan useimmissa laitteissa navat 4 ja 5 eivät kuitenkaan ole käytössä. Monet valmistajat ovat siirtyneet käyttämään laitteissaan alkuperäisen DMX-standardin vastaisesti äänentoistosta tuttuja kolminapaisia XLR-liittimiä. Äänen siirtoon tarkoitettu kaapeli ei myöskään standardin mukaan sovi DMX:lle. Tämä on tuonut valmistajille säästöjä komponenttien osalta, mutta toisaalta hieman sekoittanut markkinoita. Tämän "standardirikkeen" korjaamiseksi tarjolla on myös adaptereita viisinapaisesta kolminapaiseen ja päinvastoin.
DMX-standardeja on useita:
DMX512/1990
ANSI E1.11 – USITT DMX512-A
Aiheesta muualla

DMX512-FAQ (englanniksi)
http://tsp.esta.org/tsp/documents/docs/E1-11_2008R2013.pdf
Dabrel

| Dabrel> Henkilötiedot |
| --- | --- |
Syntynyt: ei tiedossa
Kuollut: 1211
Dabrel (? – 1211) oli Toreidan alueen liiviläisten vanhin. Hän taisteli toisen toreidalaisen liiviläisen Kaupon ohella kristittyjen puolella ja oli mukana Viroon suunnatuilla ristiretkillä. Hän jäi kuitenkin Kauppoa tuntemattomammaksi.
Elämäkerta > Varhaiset vaiheet

Dabrel hallitsi Koivajoen halkaiseman Toreidan eteläpuolta Kaupon hallitessa alueen pohjoispuolta. Dabrelis hallitsi Sateselen linnaa, joka oli omana aikanaan vaikuttava rakennus. Linnan jäänteet ovat edelleen näkyvillä. Vuonna 1186 Toreidaan saapui Teoderik-niminen lähetyssaarnaaja, joka kastoi Kaupon kristityksi Dabrelin jäädessä pakanaksi. Dabrel oli todennäköisesti Akon puolella tämän johtamassa kapinassa saksalaisia vastaan. Ako kukistettiin ja kapinaa seurasi saksalaisten johtamien semgallien sotaretki Toreidaan vuonna 1206. Tässä vaiheessa Kauppo oli syösty vallasta, mutta hän tuli takaisin omalle linnalleen hyökkäävien joukkojen mukana. Saksalaiset ja semgallit piirittivät Dabrelin linnan ja hyökkäsivät sitä vastaan kykenemättä kuitenkaan valloittamaan sitä. Semgallit luopuivat piirityksestä ja lähtivät sotasaaliineen heimoalueelleen. Tämän jälkeen ristiretkeläisten ja liiviläisten välille solmittiin rauha. Voitosta huolimatta Dabrel antoi kastaa itsensä ja hallitsemansa liiviläiset myöhemmin samana vuonna.
Elämäkerta > Saksalaisten liittolaisena

Vuonna 1207 Toreidan alue jaettiin Kalparitariston ja arkkipiispan kesken ritarikunnan saaden Dabrelin hallitseman osan Toreidaa. Vuoden 1209 ja 1210 vaihteessa Dabrel vaikutti todennäköisesti saksalaisten päätökseen uusia rauha ugandilaisten kanssa. Vuonna 1211 Dabrel oli liiviläisten mukana ristiretkellä Soontaganaan lähellä nykyistä Pärnua. Dabrel oli todennäköisesti mukana myös retkellä Sakalaan ja Viljandin linnan piirityksessä. Epävarmempaa on, oliko hän mukana myöhemmin samana vuonna tehdyllä Beverin linnan piirityksellä. Ilmeisesti joukkojen palattua Liivinmaalla puhkesi rutto, johon Dabrelkin kuoli edelleen saman vuoden 1211 aikana.
De la capăt (All Over Again)

| De la capăt (All Over Again) |
| --- | --- |

Kappaleen tiedot
Esittäjä(t):  Voltaj
Levy-yhtiö:  Cat Music
Kesto:  3:00
Tyylilaji:  pop, rock
Julkaistu:  31. lokakuuta 2014
Säveltäjä(t):  Călin Gavril Goia, Gabriel Constantin, Adrian Cristescu, Păduraru Silviu-Marian, Alstani Victor-Razvan
Sanoittaja(t):  Călin Gavril Goia, Gabriel Constantin, Adrian Cristescu, Păduraru Silviu-Marian, Alstani Victor-Razvan, Monica-Ana Stevens, Andrei-Madalin Leonte
Euroviisutiedot
Vuosi:  2015
Maa:  Romania
Kieli:  romania, englanti
Sijoitus:  15.
Pisteet:  35
Sijoitus semifinaalissa:  5.
Pisteet semifinaalissa:  89
Sanat:  sanoitus
Video:  videolinkki
De la capăt (All Over Again) (suom. Alusta (Kaikki uudelleen)) on Voltaj’n esittämä kappale, jolla yhtye edusti Romaniaa vuoden 2015 Eurovision laulukilpailussa Itävallan Wienissä. Kappaleen ovat säveltäneet Călin Gavril Goia, Gabriel Constantin, Adrian Cristescu, Păduraru Silviu-Marian sekä Alstani Victor-Razvan ja sanoittaneet edellä mainittujen lisäksi Monica-Ana Stevens ja Andrei-Madalin Leonte. Kappale lauletaan pääosin romanian kielellä, mutta osa siitä lauletaan myös englanniksi.
De la capăt kilpaili Euroviisujen ensimmäisessä semifinaalissa, jossa se sijoittui viidenneksi ja selvisi finaaliin. Finaalissa Voltaj esitti kappaleen numerolla 20, ja saavutti sijan 15. Kappale kertoo siitä, että romanialaisten lasten vanhemmat joutuvat työskentelemään paljon näkemättä lapsiaan.
Death Solution Productions

| Death Solution Productions |
| --- | --- |
Tilanne:  aktiivinen
Tyylilajit:  black metal, death metal
Kotimaa:  Puola
Sijainti:  Katowice
Infobox OKNimi-testi OK: 
Death Solution Productions on puolalainen levy-yhtiö, joka keskittää toimintansa black -ja death metal -musiikkiin. Se on julkaissut mm. yhtyeiden MasseMord ja Hell-Born albumeita.
Aiheesta muualla

Death Solution Productions spirit-of-metal.com -sivustolla
Brice Guyart

| Mitalit | Mitalit | Mitalit |  |
| --- | --- | --- | --- |
|  Brice Guyart |  Brice Guyart |  Brice Guyart |  |
Maa:   Ranska
Miesten miekkailu
|  Olympialaiset  |  Olympialaiset  |  Olympialaiset  |  |
|  Kultaa | Sydney 2000 | floretin joukkuekilpailu |  |
|  Kultaa | Ateena 2004 | floretti |  |
Brice Guyart (s. 15. maaliskuuta 1981 Suresnes) on ranskalainen miekkailija, hänen aseenaan on floretti.
Guyart kuului kultaa voittaneeseen Ranskan joukkueeseen Sydneyn olympialaisissa 2000. Hänen lisäkseen joukkueeseen kuuluivat Jean-Noel Ferrari, Patrice Lhotellier ja Lionel Plumenail. Seuraavana vuonna hän voitti muun muassa Ranskan mestaruuden joukkuekilpailusta ja MM-pronssia henkilökohtaisesta. Gyuart saavutti ensimmäisen henkilökohtaisen arvokisavoittonsa voitettuan olympiakultaa Ateenasta 2004. Seuraavana vuonna hän voitti joukkuekultaa MM-kisoissa.
Saavutukset > 2000

Olympiakulta joukkuekisasta
Saavutukset > 2001

Ranskan mestaruus joukkuekisasta
MM-pronssia henkiläkohtaisesta
Saavutukset > 2003

MM-pronssi henkilökohtaisesta
Saavutukset > 2004

Olympiakulta henkilökohtaisesta
Saavutukset > 2005

MM-kulta joukkuekisasta
Aiheesta muualla

viralliset kotisivut (ranskaksi)
Miesten florettimiekkailun olympiavoittajat
Cold Case Hammarskjöld

Cold Case Hammarskjöld on tanskalaisen dokumentaristin Mads Brüggerin elokuva YK:n pääsihteerin Dag Hammarskjöldin kuolemasta. Hammarskjöld kuoli, kun hänen lentokoneensa ammuttiin alas Sambian yllä vuonna 1961.
Dokumentin mukaan Hammarskjöldin koneen ampui alas belgialais-brittiläinen palkkasoturi Jan van Risseghem. Vuoteen 2019 saakka ei ollut tiedetty, kuka koneen ampui alas, ja van Risseghem oli esittänyt oman koneensa lokitiedot todisteena siitä, että hän ei ollut ollut Katangassa tuohon aikaan. Toinen lentäjä, Roger Bracco, kertoi kuitenkin dokumentin tekijöille, että lokitiedot olivat väärennettyjä. Van Risseghemin tuntenut toinen henkilö, Pierre Coppens, kertoi kuulleensa van Risseghemiltä vuonna 1965, että tämä oli ampunut koneen alas. Van Risseghem myös kuvaili tarkasti, miten se oli tapahtunut ja mitä haasteita siinä oli ollut. Coppensin mukaan van Risseghem ei ollut tiennyt, keitä koneessa oli.
Elokuva Cold Case Hammarskjöld esitettiin Sundancen elokuvajuhlilla tammikuussa 2019.
David Benyamine

| David Benyamine |
| --- | --- |
 Benyamine vuoden 2008 WSOP:ssa.
Henkilötiedot
Kansalaisuus:   Ranska
Pokerinpelaaja
WSOP-voitot:  1
WSOP-rahasijat:  6
WPT-voitot:  1 (+1)
EPT-voitot:  0
Turnausansiot (USD):  3 324 979
Päivitetty:  17. marraskuuta 2008
David Benyamine (syntynyt 5. heinäkuuta 1972 Pariisissa) on ranskalainen pokeriammattilainen.
World Series of Poker

World Series of Pokerissa Benyamine oli ensimmäistä kertaa finaalipöydässä $ 2,500 Omaha/Seven Card Stud Hi/Lo 8 or Better -turnauksessa vuonna 2007 ja sijoittui siinä kuudenneksi. Vuoden 2008 WSOP:ssa Benyamine pelasi finaalipöydässä kolmessa turnauksessa. Ensin hän oli seitsemäs $ 5,000 No Limit 2-7 Draw Lowballissa (palkintosumma 58 890 dollaria), sitten kolmas $ 5,000 Pot Limit Omahassa (316 307 dollaria) ja lopulta voitti ensimmäisen WSOP-rannekkeensa 10 000 dollarin World Championship Omaha Hi/Lo Splitistä. Turnauksen ykköspalkinto oli 535 687 dollaria.
World Poker Tour

Benyamine on selviytynyt World Poker Tourin turnauksissa finaalipöytään kolmasti:
2003 Grand Prix de Paris (toinen tuotantokausi) - voitto (palkintosumma 357 200 euroa)
2004 L.A. Poker Classic (toinen tuotantokausi) - kuudes tila (132 355 dollaria)
2008 Bellagio Cup IV (seitsemäs tuotantokausi) - toinen (840 295 dollaria)
Hän voitti myös elokuussa 2005 WPT Battle of Champions II -kutsukilpailun.
Marraskuussa 2008 Benyaminen turnausansiot ylittivät 3,3 miljoonaa dollaria. Hän on edustanut tyttöystävänsä Erica Schoenbergin lailla Full Tilt Poker -nettipokerihuonetta ja pelaa Full Tilt Pokerin suurimmissa käteispöydissä. Highstakesdb on tilastoinut internetin käteispelejä 1.1.2007 alkaen, Benyaminelle  on kertynyt seuranta-aikana (1.1.2007-1.12.2008) voittoa 4,1 miljoonaa dollaria. Benyamine on pelannut television pokeriohjelmissa Poker After Dark ja High Stakes Poker.
Aiheesta muualla

David Benyamine The Hendon Mob Poker Databasessa (englanniksi)
Benyaminen sivut Full Tilt Pokerilla (Arkistoitu – Internet Archive)
WPT Profiili
De las Islas del Mar Oceano

De las Islas del Mar Oceano on teos, jossa kuninkaanselvennä neuvoston jäsen, tohtori Juan López de Palacios Rubios määrittelee Ferdinand Katolilaisen toimeksiannosta kuninkaanselvennä oikeuden hallita vallattujen alueidenselvennä intiaaneja ja käydä oikeutettua sotaa näitä vastaan. Palacios Rubios sanoo itse, että teos "keskittyy pääasiassa uskontoon ja siihen osuuteen joka uskonnolla on oltava määriteltäessä kastilialaisten ja intiaanien välisiä suhteita". Palacios Rubios omisti teoksensa kuninkaalle.
Kun intiaanien kohtelua säätelevä lakikokoelma oli valmistunut, Saarnaajien sääntökuntaan kuuluva Salamancan yliopiston opettaja Matías de Paz ja kuninkaan neuvoston jäsen tohtori Juan López de Palacios Rubios selvittivät Burgosissa vuonna 1512 perusteellisesti kuninkaan oikeutta ja suhdetta vallattuihin alueisiin ja niiden alkuperäisiin asukkaisiin. Syynä Ferdinandin toimeksiantoon oli Hispaniolasta saapuneen dominikaanin Antonio Montesinosin tekemät paljastukset espanjalaisten vakavista väärinkäytöksistä intiaaneja kohtaan.
Matías de Pazin teos on nimeltään Del Dominio de los Reyes de España sobre de los Indios ja sisältyy López de Palacios Rubiosin saamansa tehtävän mukaisesti kirjoittamaan, oikeutettuun sotaan kantaa ottavan teoksen De las Islas del Mar Oceano.
Bartolomé de las Casas mainitsee Rubios Palaciosta puhuessaan, miten tämä oli eräs niitä harvoja, joka ei tuona helpon saalistamisen aikana sortunut rikkauksien tavoitteluun. Las Casas, josta tuli myöhemmin dominikaani, lausuu kardinaali Cisnerosille vuonna 1516 toimittamassaan muistiossa mielipiteensä Palacios Rubiosin ja Matías de Pazin joistakin teksteistä, että ne olisi lähetettävä painettaviksi.
Club Life Volume Four – New York City

| Club Life Volume Four – New York City Tiësto |
| --- | --- | --- |

Kokoelmalevyn tiedot
 Julkaistu: 18. toukokuuta 2015
 Tyylilaji: elektroninen musiikki
 Levy-yhtiö: Musical Freedom
Tiëston muut julkaisut
| Club Life Volume Three – Stockholm 2013 | Club Life Volume Four – New York City 2015 |   |
Club Life Volume Four – New York City on Tiëston miksauskokoelma-albumi ja sen ilmestymispäivä oli 18. toukokuuta 2015.
Kappaleet

MOTi – Valencia (John Christian Remix) [Intro Edit]
Tiësto & KSHMR – Secrets (feat. Vassy)
Dzeko & Torres & Maestro Harrell – For You (feat. Delora)
Tiësto & Martin Garrix – The Only Way Is Up
Bobby Puma – Someone Somewhere (Tiësto Edit)
Tiësto – Butterflies
Tiësto & The Disco Fries – Chant
Tiësto – Change Your World
AG – Lucid
KSHMR – Kashmir
Dzeko & Torres – Air (feat. Delaney)
Dotan – Home (Tiësto vs. twoloud Remix)
Wee-o – Fighting for (feat. Morgan Karr) [Tiësto Edit]
Alvaro & Jetfire – Guestlist
Tiësto – Show Me (feat. DallasK)
Firebeatz – Sky High (Tiësto Edit)
MOTi – The House of Now (Tiësto Edit)
Zaxx, Riggi & Piros – Alpha
Aiheesta muualla

Tiëston viralliset sivut
Club Life Volume Two – Miami

| Club Life Volume Two – Miami Tiësto |
| --- | --- | --- |

Kokoelmalevyn tiedot
 Tyylilaji: elektroninen musiikki
 Kesto: 74.32
 Levy-yhtiö: Musical Freedom
Muut kannet
 Deluxe Editionin kansikuva
Tiëston muut julkaisut
| Club Life Volume One – Las Vegas 2011 | Club Life Volume Two – Miami 2012 | Club Life Volume Three – Stockholm 2013 |
Club Life Volume Two – Miami on Tiëston miksauskokoelma-albumi. Albumilla Tiësto on mukana kappaleissa Miami, Chasing Summers, We Own the Night, What Can We Do, Somebody I Used to Know, Paradise, Young Blood, Can't Stop Me Now, Make Some Noise ja Maximal Crazy. Ennen albumin julkaisua, Tiësto esiintyi Ultra Music Festivalissa Miamissa.
Kappaleet

CD 1
Tiësto - Miami (Original Mix)
Tiësto - Chasing Summers (Original Mix)
Tiësto & Wolfgang Gartner feat. Luciana - We Own the Night (Original Mix)
Tiësto - What Can We Do (A Deeper Love) (Third Party Remix)
Baggi Begovic feat. Josie Cotton - If a Lie Was Love (Baggi Begovic KNAL Mix)
Gotye feat. Kimbra - Somebody That I Used to Know (Tiësto Remix)
Coldplay - Paradise (Tiësto Remix)
Sultan + Ned Shepard feat. Quilla - Walls (Original Mix)
The Naked & Famous - Young Blood (Tiësto & Hardwell Remix)
John Dahlbäck - Life (Original Mix)
John de Sohn feat. Andreas Moe - Long Time (Original Mix)
Ivan Gough & Feenixpawl feat. Georgi Kay - In My Mind (Axwell Mix)
Avesta - Arena (Original Mix)
Afrojack & Shermanology - Can't Stop Me Now (Tiësto Remix)
Tiësto & Swanky Tunes feat. Ben McInerney of New Navy - Make Some Noise (Original Mix)
Tiësto - Maximal Crazy (Original Mix)
CD 2, Deluxe Edition
Tiësto & Steve Aoki - Tornado (Original Mix)
Tiësto & Mark Knight feat. Dino - Beautiful World (Original Mix)
Hard-Fi - Fire in the House (Tiësto Remix)
Marcel Woods - Advanced (Tiësto Remix)
Aiheesta muualla

Tiëston viralliset sivut
Maximal Crazy -musiikkivideo
We Own the Night -musiikkivideo
Cœur de pirate

| Cœur de pirate |
| --- | --- |
 Cœur de pirate esiintymässä vuoden 2018 Vieilles Charrues Festival -festivaaleilla Carhaix-Plouguerissa
Henkilötiedot
Koko nimi:  Béatrice Martin
Syntynyt: 22. syyskuuta 1989 (ikä 35) Quebec, Kanada
Ammatti:  laulaja-lauluntekijä, pianisti
Muusikko
Taiteilijanimi:  Cœur de pirate
Laulukielet:  englanti, ranska
Aktiivisena:  2007–
Tyylilajit:  pop, rock
Soittimet:  laulu, piano, melodika
Levy-yhtiöt:  Grosse Boîte, Barclay, Cherrytree, Interscope
Aiheesta muualla
Kotisivut
  [ Muokkaa Wikidatassa ] [ ohje ]  
Béatrice Martin, joka tunnetaan taiteilijanimeltään Cœur de pirate (ranskaa, suom. Merirosvon sydän) (s. 22. syyskuuta 1989), on kanadalainen laulaja-lauluntekijä ja pianisti. Hän laulaa pääosin ranskaksi.
Quebecissä syntynyt Martin aloitti pianonsoiton kolmevuotiaana. Hän meni Conservatoire de musique du Québec à Montréal -kouluun yhdeksänvuotiaana ja opiskeli siellä viisi vuotta.
Martin oli 15-vuotiaana post-hardcore-yhtyeen December Strikes Firstin kosketinsoittajana. Hän oli myös lyhyen aikaa Bonjour Brumaire -yhtyeen kosketinsoittajana.
Cœur de pirate julkaisi eponyymin esikoisalbuminsa Cœur de pirate 16. syyskuuta 2008.
Diskografia > Studioalbumit

Cœur de pirate (2008)
Blonde (2011)
Trauma (2014)
Child of Light (2014, videopelin Child of Light ääniraita)
Roses (2015)
En cas de tempête, ce jardin sera fermé (2018)
Aiheesta muualla

Kuvia tai muita tiedostoja aiheesta Cœur de pirate Wikimedia Commonsissa
Cuscon julistus

Cuscon julistus on kaksisivuinen aiesopimus, jonka allekirjoittivat kaksitoista Etelä-Amerikan valtiota 8. joulukuuta 2004 Cuscossa, Perussa. Julistuksessa ilmoitetaan Etelä-Amerikan valtioiden unionin perustamisesta ja esitetään alueellisen parlamentin, yhteisen talousalueen ja yhteisen rahayksikön käyttöönottoa.
Linkkejä

Tekstiversio julistuksesta (Arkistoitu – Internet Archive) (englanniksi)
Cuscon maakunta

Maakunnan sijainti Cuscon alueella.
Cuscon maakunta (esp. Provincia del Cuzco) on Perun maakunta maan keski-eteläosassa, Cuscon alueella. Maakunta on alueen pienin 617 neliökilometrin pinta-alallaan.
Piirit

Cuscon maakunta on jaettu edelleen kahdeksaan piiriin (esp. distrito). Piirit ovat:
Ccorcan piiri
Cuscon piiri
Poroyn piiri
San Jerónimon piiri
San Sebastiánin piiri
Santiagon piiri
Sayllan piiri
Wanchaqin piiri
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Cusco Province
Käännös suomeksi
Dallara F3 2019

| Dallara F3 2019 |
| --- | --- |
 Devlin DeFrancescon Dallara F3 Itävallan GP:ssä 2019.
Teknisiä tietoja
Renkaat:  P Pirelli
Moottori:  Mecachrome
Kilpailuhistoria
Debyytti:  Espanjan GP 2019
Dallara F3 2019 on italialaisen Dallaran valmistama kilpa-auto, jolla kilpaillaan FIA Formula 3 Championship -sarjassa kaudesta 2019 lähtien. Ensimmäiset testikilometrit ajettiin Ranskan Magny-Coursin radalla lokakuussa 2018 ja auto julkistettiin virallisesti Abu Dhabissa saman vuoden marraskuussa. Autossa on avattava DRS-takasiipi ja kuljettajaa suojaava Halo-järjestelmä.
Käännös suomeksi
Death Valleyn kansallispuisto

Death Valley sijaitsee Kaliforniassa ja osittain Nevadassa.
| --- | --- |
Sijainti:  Kalifornia, osittain Nevada, Yhdysvallat
Lähin kaupunki:  Pahrump, Nevada
Pinta-ala:  13 518 km²
| --- | --- |
Nimi alkuperäiskielellä:  Death Valley National Park 
Tyyppi:  Yhdysvaltain kansallispuisto, kansallispuisto 
Perustettu:  1994
Luokitus:  International Dark Sky Park (d) (2013) 
Kävijämäärä:  764 820 (2004)
Hallinto:  National Park Service
muokkaa - muokkaa wikitekstiä - muokkaa Wikidataa
Death Valleyn kansallispuisto tai Kuolemanlaakson kansallispuisto (engl. Death Valley National Park) on Kalifornian Sierra Nevadassa sijaitseva yhdysvaltalainen kansallispuisto. Pieni osa puistosta ulottuu myös naapuriosavaltion Nevadan puolelle. Presidentti Herbert Hoover julisti alueen kansalliseksi suojelumonumentiksi 11. helmikuuta vuonna 1933. Death Valleysta tuli kansallispuisto 31. lokakuuta vuonna 1994. Kansallispuisto on 13 518 km² laajuinen ja lähestulkoon pelkkää autiomaata. Sitä hallinnoi Yhdysvaltain National Park Service. Kansallispuistossa sijaitsee Pohjois-Amerikan matalin kohta, Badwater, joka on 86 metriä merenpinnan alapuolella. Alueella on myös esimerkiksi hiekkadyynejä ja karuista maisemistaan tunnettu, sedimenteistä muodostunut, Zabriskie Point.
Dyynejä
Aiheesta muualla

Kuvia tai muita tiedostoja aiheesta Death Valleyn kansallispuisto Wikimedia Commonsissa
Viralliset sivut
Death Valley National Park
Dallah

| Dallah |
| --- | --- |
 Dallah
 Koordinaatit: 15°6′25″N, 2°38′24″W 
Valtio:  Mali
Alue:  Moptin alue
Piiri:  Douentzan piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  1 595 km²
Väkiluku (2009):  8 500
Infobox OKVirheellinen NIMI-arvo: 
Dallah on maalaiskunta ja sen keskuskylä Moptin alueen Douentzan piirissä Malissa. Se sijaitsee Dyoundévuorten eteläpuolella 35 kilometriä Douentzasta koilliseen. Kunnassa on 8 500 asukasta (vuonna 2009).
Dallahin kunnan pinta-ala on 1 595 neliökilometriä. Se rajoittuu lännessä Douentzan piirin Kérénan ja Pétakan, pohjoisessa Gandamian, idässä Haïrén sekä etelässä Koron piirin Dinangouroun kuntiin. Pohjoisessa ovat Dyoundévuoret ja etelässä Seno Mangon tasanko. Pysyviä vesistöjä ei ole.
Kuntaan kuuluu 12 kylää ja 9 pienempää asutusta. Asukkaat ovat etupäässä fulbeja ja heidän entisiä orjiaan rimaibeja. Lisäksi on dogoneja ja songhaita. Vallitseva kieli on fulani.
Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat hirssi, durra, lehmänpapu ja maapähkinä. Karjaa kasvatetaan myytäväksi Norsunluurannikolle. Dallahin ja Toulan kylissä pidetään viikoittaiset markkinat.
Dallahin kautta kulkee Moptin ja Gaon välinen maantie RN16. Palveluihin kuuluu kaksi koulua, CED ja terveysasema.